ม.นอร์ทกรุงเทพ เลื่อนฟุตซอลอุดมศึกษา ไม่มีกำหนด
วันที่ 17 ต.ค. 59 ดร.ปัทมา รูปสุวรรณกุล รองอธิการบดี ม.นอร์ทกรุงเทพ เปิดเผยว่า ตามที่ ม.นอร์ทกรุงเทพ ได้จัดให้มีการแข่งขันฟุตซอลอุดมศึกษา 16 สถาบัน กรมพลศึกษา-นอร์ทกรุงเทพ ฟุตซอลอุดมศึกษา แชมเปียนชิพ 2016 ครั้งที่ 8 ชิงถ้วยพระราชทาน สมเด็จพระบรมโอรสาธิราชฯ สยามมกุฎราชกุมาร ที่ ม.นอร์ทกรุงเทพ สะพานใหม่ โดยการแข่งขันทั้งระบบลีกและน็อกเอาต์จะไปสิ้นสุด 2 พ.ย.นี้ ม.นอร์ทกรุงเทพ ขอประกาศว่า รายการแข่งขันฟุตซอลอุดมศึกษา จำเป็นต้องเลื่อนการแข่งขันออกไปไม่มีกำหนด ซึ่งหากได้วันเวลาการแข่งขันที่เหมาะสม จะแจ้งให้รับทราบทั่วกันต่อไป,ด้าน อ.อ็อป ภูริพัฒน์ ประวัติรุ่งเรือง ผู้ช่วยรองอธิการบดี ม.นอร์ทกรุงเทพ กล่าวว่า กิจกรรมด้านส่งเสริมกีฬาที่ ม.นอร์ทฯมอบให้สังคมในปี 2559 นี้ ยังมีอีกหนึ่งรายการที่น่าสนใจ เพราะเป็นรายการมรดกของชาติไทย นั่นคือ ม.นอร์ทกรุงเทพ ร่วมกับกรมพลศึกษา กระทรวงการท่องเที่ยวและกีฬา กรมส่งเสริมวัฒนธรรม กระทรวงวัฒนธรรม และสมาคมช่างภาพผู้สื่อข่าวโทรทัศน์แห่งประเทศไทยในพระบรมราชูปถัมภ์ฯ จัดให้มีการแข่งขันกีฬาไทย นอร์ทกรุงเทพ มหกรรมกีฬาไทย ครั้งที่ 11 ขึ้น โดยมีเป้าหมายเพื่อเป็นการส่งเสริมกีฬาไทยและอนุรักษ์วัฒนธรรมประเพณีไทยที่ตกทอดสืบกันมาเป็นเวลาอันยาวนานเพื่อเป็นมรดกให้แก่เยาวชนในวัยศึกษาเล่าเรียนของชาติ เพื่อจะได้ร่วมกันคงไว้สืบทอดต่อๆกันไป,การแข่งขันครั้งนี้กำหนดขึ้นในเดือนธันวาคมที่ ศูนย์กีฬาในร่ม ม.นอร์ทกรุงเทพ สะพานใหม่ มีกีฬาที่ใช้ในการแข่งขันหลากลายชนิด อาทิ กระโดดเชือก ตะกร้อเตะทน วิ่งไทยช่วยไทย รวมถึงกระบี่ดาบสองมือ เป็นต้น ชนะเลิศคะแนนรวมนอกจากได้รับถ้วยเกียรติยศจาก พล.อ.พิจิตร กุลละวณิชย์ องคมนตรีแล้ว ยังได้รับทุนการศึกษาอีกจำนวนหนึ่งด้วย สำหรับโรงเรียนที่ได้แชมป์ไปครองเมื่อครั้งที่ 10 ที่ผ่านมา ประเภทอาวุธการต่อสู้ ชนะเลิศ กระบี่ดาบสองมือ ระดับมัธยมศึกษาและอาชีวศึกษา (คู่ชาย) ได้แก่ โรงเรียนวัดราชบพิธ ส่วนชนะเลิศ คู่หญิง ตกเป็นของโรงเรียนธนบุรีวรเทพีพลารักษ์ ทีม A ชนะเลิศกระบี่ดาบสองมือ ระดับประถมศึกษา (ชาย-หญิง) ได้แก่ โรงเรียนบ้านคลองฝรั่ง บัวเอี่ยมพิทยากร (นนทบุรี) และประเภทกีฬาภูมิปัญญาไทย ชนะเลิศ ได้แก่ โรงเรียนมัธยมวัดบึงทองหลาง รองชนะเลิศ โรงเรียนรัตนโกสินทร์สมโภชบางเขน สนใจสอบถามข้อมูลเพิ่มเติมที่ 0-2972-7200 ต่อ 146
ม.นอร์ทกรุงเทพ สะพานใหม่ ประกาศเลื่อนการแข่งขันฟุตซอลอุดมศึกษา 16 สถาบัน กรมพลศึกษา-นอร์ทกรุงเทพ ฟุตซอลอุดมศึกษา แชมเปียนชิพ 2016 ครั้งที่ 8 ชิงถ้วยพระราชทาน สมเด็จพระบรมโอรสาธิราชฯ สยามมกุฎราชกุมาร
ม.นอร์ทกรุงเทพ,ฟุตซอลอุดมศึกษา,เลื่อนฟุตซอลอุดมศึกษา,ปัทมา รูปสุวรรณกุล,รองอธิการบดี,กรมพลศึกษา-นอร์ทกรุงเทพ ฟุตซอลอุดมศึกษา แชมเปียนชิพ,ม.นอร์ทกรุงเทพ สะพานใหม่,ภูริพัฒน์ ประวัติรุ่งเรือง